51. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ  ΑΠΟΚΕΝΤΡΩΣΗΣ Αριθ. 36156 της 25 Οκτ./14 Νοεμ. 2000 (ΦΕΚ Β΄  1388) Κανονισμός λειτουργίας επιτροπών του άρθρ. 18 Νόμ. 2218/1984. Έχοντας υπόψη:  1. Τις διατάξεις: α) του άρθρου 18 του Ν.2218/1994 (ΦΕΚ 90 Α΄), όπως τροποποιήθηκαν με αυτές του άρθρου 7, παρ. 1 και 2 του Ν. 2839/2000 (ΦΕΚ 196 Α΄), του άρθρου 13, παρ.15 β΄ του Ν. 2307/1995 (ΦΕΚ 113 Α΄) και του άρθρου 19, παρ.6 περ. α΄ και β΄ του Ν. 2344/1995 (ΦΕΚ 212 Α΄). β) του άρθρου 47 του Ν. 2218/1994, όπως τροποποιήθηκαν με αυτές του άρθρου 19, παρ.6 περ. γ΄ του Ν. 2344/1995, του άρθρου 4, παρ.6 β΄ του Ν.2240/1994 (ΦΕΚ 153 Α΄) και των άρθρων 176 έως 180 και του άρθρου 270 του Π.Δ. 410/1995 (ΦΕΚ 231 Α΄). γ) του Ν. 2503/1997 (ΦΕΚ 107 Α΄). δ) του άρθρου 29 Α του Ν. 1558/1985 που προστέθηκε με το άρθρο 27 του Ν. 2081/1992 (ΦΕΚ 154 Α΄). 2. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ. 1.-Η εσωτερική λειτουργία των επιτροπών του άρθρου 18 του Ν.2218/1994 διέπεται από τον παρόντα Κανονισμό. Συνεδρίαση της επιτροπής Άρθρ.2.-1. Η επιτροπή συνεδριάζει τακτικά τουλάχιστον δύο φορές το μήνα και σε έκτακτες συνεδριάσεις όταν το κρίνει ο πρόεδρος. 2. Η επιτροπή συνεδριάζει νομίμως με την παρουσία και των τριών τακτικών ή αναπληρωματικών μελών. 3. Ο πρόεδρος καθορίζει την ημέρα, την ώρα των συνεδριάσεων και καλεί τηλεφωνικά τα τακτικά και τα αναπληρωματικά μέλη να συμμετάσχουν μέσω του γραμματέα της επιτροπής, ο οποίος καταχωρεί σχετική σημείωση σε ειδικό βιβλίο. Η πρόσκληση γίνεται τουλάχιστον σαράντα οκτώ ώρες πριν από τη συνεδρίαση, η προθεσμία αυτή όμως μπορεί να συντμηθεί, σε περίπτωση που εξετάζεται υπόθεση, η προθεσμία για την εξέταση της οποίας λήγει νωρίτερα. Πρόσκληση των μελών δεν απαιτείται, όταν οι συνεδριάσεις γίνονται σε τακτές ημερομηνίες με απόφαση της επιτροπής, η οποία γνωστοποιείται και στα αναπληρωματικά μέλη της. 4. Η ημερήσια διάταξη συντάσσεται από τον πρόεδρο της επιτροπής πριν την έναρξη της συνεδρίασης.  5. Ως τόπος διενέργειας των συνεδριάσεων της επιτροπής ορίζεται το κεντρικό κατάστημα των υπηρεσιών της Περιφέρειας στην έδρα της επιτροπής, όπως αυτή έχει καθοριστεί με την απόφαση συγκρότησής της, εκτός εάν ορισθεί άλλο κατάστημα με απόφαση του οικείου Γενικού Γραμματέα Περιφέρειας εντός της ίδιας έδρας. 6. Οι συνεδριάσεις είναι μυστικές. Η επιτροπή μπορεί να καλέσει προς έκθεση των απόψεών τους ή παροχή πληροφοριών, εφόσον τούτο δεν διακωλύει τη λειτουργία της, τον προσφεύγοντα ή εκπρόσωπο των προσφευγόντων ή υπηρεσιακούς παράγοντες ή άλλα πρόσωπα που έχουν έννομο συμφέρον από την έκβαση της υπόθεσης, τα οποία αποχωρούν πριν την έναρξη της συζήτησης. (Μετά τη σελ. 52,67902)  Σελ. 52,6791 Τεύχος 1424 Σελ. 53 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 3.Α.αα.51 7. Ο πρόεδρος κηρύσσει την έναρξη και τη λήξη της συνεδρίασης, διευθύνει τη συζήτηση και φροντίζει για την εφαρμογή του νόμου και την εύρυθμη λειτουργία της επιτροπής. Λειτουργία της επιτροπής Άρθρ. 3.-1. Η επιτροπή αλληλογραφεί δια του Προέδρου, απευθείας, με τις δημόσιες αρχές, τα νομικά πρόσωπα και τους πολίτες. 2. Ο γραμματέας τηρεί βιβλίο εισερχομένωνεξερχομένων εγγράφων, στο οποίο καταχωρεί αυθημερόν κάθε έγγραφο που περιέρχεται στην επιτροπή, κατ' αύξοντα αριθμό, με μνεία του θέματος στο οποίο αναφέρεται και του αριθμού των στοιχείων που το συνοδεύουν. Στο ίδιο βιβλίο αναγράφονται επίσης το όργανο ή το πρόσωπο προς το οποίο απευθύνεται ή από το οποίο παραλαμβάνεται το έγγραφο καθώς και η ημερομηνία εισόδου ή αποστολής του. 3. Ο γραμματέας ενημερώνει τον πρόεδρο της επιτροπής για τις εκκρεμούσες υποθέσεις και ο πρόεδρος ορίζει το μέλος της επιτροπής, το οποίο θα συντάξει έγγραφη εισήγηση, για κάθε μία από αυτές. Ο πρόεδρος μπορεί, εφόσον κρίνει τούτο αναγκαίο από την πολυπλοκότητα της υπόθεσης να ορίσει ως εισηγητή εαυτόν. 4. Ο γραμματέας οφείλει να τηρεί στο αρχείο της επιτροπής τις προσφυγές, παραπομπές και αιτήσεις θεραπείας μαζί με όλα τα συνοδευτικά τους έγγραφα και να χορηγεί φωτοαντίγραφα αυτών, όταν του ζητηθούν εγγράφως. 5. Η επιτροπή έχει δική της σφραγίδα. Η σφραγίδα αυτή αποτελείται από τρεις επάλληλους και ομόκεντρους κύκλους, από τους οποίους ο εξωτερικός έχει διάμετρο 0,04 μ. Στον εσωτερικό κύκλο τίθεται το έμβλημα της Ελληνικής Δημοκρατίας, σύμφωνα με το άρθρο 2 του Ν.48/1975 (ΦΕΚ 108 Α΄), στο δεύτερο κύκλο αναγράφεται με κεφαλαία γράμματα στο άνω μέρος αυτού το όνομα της οικείας Περιφέρειας και στο κάτω μέρος ο τίτλος της επιτροπής και στον εξωτερικό οι λέξεις "ΕΛΛΗΝΙΚΗ ΔΗΜΟΚΡΑΤΙΑ". Υπεύθυνος για τη φύλαξη της σφραγίδας είναι ο γραμματέας της επιτροπής. Σελ. 52,6792 Τεύχος 1424 Σελ. 54 Αποφάσεις Άρθρ. 4.-1. Η επιτροπή, όταν εξετάζει προσφυγές κατά πράξεων του νομαρχιακού συμβουλίου, των νομαρχιακών επιτροπών και των διοικητικών συμβουλίων και εκτελεστικών επιτροπών των νομικών τους προσώπων (άρθρο 18, παρ. 9 του Ν. 2218/1994) ή κατά πράξεων των δημοτικών και κοινοτικών συμβουλίων και λοιπών συλλογικών οργάνων των Ο.Τ.Α. και των νομικών τους προσώπων δημοσίου δικαίου καθώς και πράξεων των δημάρχων, προέδρων κοινοτήτων και των μονομελών οργάνων των Ν.Π.Δ.Δ. των δήμων και των κοινοτήτων (άρθρο 47, παρ.2 του Ν. 2218/1994) ή παραπομπές πράξεων του νομαρχιακού συμβουλίου, του συμβουλίου της ενιαίας νομαρχιακής αυτοδιοίκησης, των νομαρχιακών επιτροπών, των επαρχιακών συμβουλίων και των διοικητικών συμβουλίων και εκτελεστικών επιτροπών των Ν.Π.Δ.Δ. και ιδρυμάτων της νομαρχιακής αυτοδιοίκησης (άρθρο 18, παρ.3 του Ν. 2218/1994) ή πράξεων δημοτικών και κοινοτικών συμβουλίων και λοιπών συλλογικών οργάνων των Ο.Τ.Α. και των νομικών τους προσώπων δημοσίου δικαίου (άρθρο 4, παρ.6β του Ν.2240/1994), αποφασίζει αιτιολογημένα μέσα σε αποκλειστική προθεσμία είκοσι (20) ημερών από τη λήψη της πράξης της οποίας ζητείται η ακύρωση, μαζί με τα προβλεπόμενα από το νόμο δικαιολογητικά για την έκδοσή της, ενώ όταν αποφαίνεται επί αιτήσεως θεραπείας (άρθρο 270 του Π.Δ.410/1995) αποφασίζει μετά γνώμη του νομαρχιακού συμβουλίου δημοσίων έργων μέσα σε ανατρεπτική προθεσμία τριών (3) μηνών από την υποβολή σε αυτήν της αιτήσεως θεραπείας.  3.Α.αα.51 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 2. Τα από το νόμο προβλεπόμενα δικαιολογητικά για την έκδοση των προσβαλλόμενων πράξεων ζητούνται εγγράφως από τον Ο.Τ.Α, ο οποίος εξέδωσε την πράξη και αποστέλλονται στην επιτροπή αυθημερόν με κάθε πρόσφορο μέσον. Είναι δυνατή άπαξ η αναζήτηση και αποστολή με όμοιο τρόπο συμπληρωματικών δικαιολογητικών. 3. Εφόσον εξετάζεται παραπομπή αποφάσεων Ο.Τ.Α. από τον Γενικό Γραμματέα της Περιφέρειας, το παραπεμπτικό έγγραφο συνοδεύεται υποχρεωτικά από αντίγραφο της προσβαλλόμενης πράξης με τα προβλεπόμενα δικαιολογητικά για την έκδοσή της. 4. Πριν την εξέταση της υπόθεσης, εξετάζεται το εμπρόθεσμο της υποβληθείσης προσφυγής ή παραπομπής. Ως ημερομηνία υποβολής για τον υπολογισμό του εμπροθέσμου για υποβαλλόμενες παραπομπές λογίζεται η ημερομηνία κατάθεσης αυτής στο πρωτόκολλο της επιτροπής. Ως ημερομηνία υποβολής για τις προσφυγές ή αιτήσεις θεραπείας λογίζεται, αν αυτή απεστάλη με το ταχυδρομείο η ημερομηνία σφραγίδας του ταχυδρομείου, αν αυτή κατατέθηκε στη Δ/νση Τοπικής Αυτοδιοίκησης και Διοίκησης Νομού της Περιφέρειας η ημερομηνία πρωτοκόλλησής της στην υπηρεσία αυτή και σε κάθε άλλη περίπτωση η ημερομηνία κατάθεσης αυτής στο πρωτόκολλο της επιτροπής. 5. Οι αποφάσεις της επιτροπής πρέπει να περιέχουν αιτιολογία, η οποία να περιλαμβάνει τη διαπίστωση της συνδρομής των κατά νόμο προϋποθέσεων για την έκδοσή τους. Η αιτιολογία πρέπει να είναι σαφής, ειδική, επαρκής και να προκύπτει από τα στοιχεία του φακέλου της υπόθεσης. Απλή αναφορά στις ισχύουσες διατάξεις δεν αποτελεί νόμιμη αιτιολογία.  6. Οι αποφάσεις της επιτροπής κοινοποιούνται με έγγραφο που υπογράφεται από τον πρόεδρο αυτής συνοδευόμενο από απόσπασμα του σχετικού πρακτικού α) στον Ο.Τ.Α., ο οποίος εξέδωσε τις προσβαλλόμενες πράξεις, β) στην οικεία Περιφέρεια και γ) στον προσφεύγοντα ή σε όλους τους προσφεύγοντες εφόσον είναι περισσότεροι του ενός και δεν έχουν εξουσιοδοτήσει κάποιον από αυτούς ως εκπρόσωπό τους. Σε περίπτωση που η επιτροπή δεν εκδώσει απόφαση μέσα στις προθεσμίες της παρ.1 του παρόντος άρθρου, εκδίδει σχετική διαπιστωτική πράξη που κοινοποιείται σύμφωνα με τα οριζόμενα στο προηγούμενο εδάφιο. 7. Οι αποφάσεις τελειούνται με τη δημοσίευσή τους εν περιλήψει στο κατάστημα του Ο.Τ.Α., στον οποίο αφορά.  8. Η επιτροπή μπορεί πριν την έκδοση πράξης να ζητήσει τη γνώμη άλλου οργάνου χωρίς η ενέργεια αυτή να παρατείνει την προθεσμία της επιτροπής για την έκδοση της πράξης της. 9. Οι αποφάσεις της επιτροπής λαμβάνονται με την απόλυτη πλειοψηφία των παρόντων μελών. 10. Επί του σώματος της εκάστοτε συζητούμενης προσφυγής ή του παραπεμπτικού εγγράφου σημειώνεται περιληπτικά το αποτέλεσμα της ψηφοφορίας και υπογράφεται από τον πρόεδρο και τα μέλη. Πρακτικά συνεδρίασης Άρθρ. 5.-1. Για τις συνεδριάσεις της επιτροπής συντάσσεται πρακτικό με αύξοντα αριθμό, στο οποίο μνημονεύονται η ημερομηνία, ο τόπος συνεδρίασης, τα ονόματα και η ιδιότητα των παρισταμένων μελών, τα θέματα που συζητήθηκαν με συνοπτική αλλά περιεκτική αναφορά στο περιεχόμενό τους, οι εισηγήσεις των μελών της επιτροπής σε φωτοαντίγραφο, οι απόψεις που διατύπωσαν συνοπτικά τυχόν κληθέντες από την επιτροπή για παροχή πληροφοριών καθώς και το ονοματεπώνυμο και η ιδιότητα αυτών και τέλος η μορφή και τα αποτελέσματα της ψηφοφορίας και οι αποφάσεις που λήφθηκαν. Στο πρακτικό καταχωρείται η γνώμη και το ονοματεπώνυμο του μέλος που τυχόν μειοψήφησε. 2. Το πρακτικό συντάσσεται από το γραμματέα και υπογράφεται από τον πρόεδρο και το γραμματέα. 3. Τα πρακτικά της επιτροπής βιβλιοδετούνται με μέριμνα του γραμματέα στο τέλος κάθε έτους. 4. Στις αρχές κάθε έτους, ο Πρόεδρος κάθε επιτροπής συντάσσει ετήσια αναλυτική έκθεση για τη δράση της επιτροπής κατά το προηγούμενο έτος και τις διαπιστώσεις του από την εκδίκαση των προσφυγών και παραπομπών, την οποία υποβάλλει στο Υπουργείο Εσωτερικών, Δημόσιας Διοίκησης και Αποκέντρωσης. Η ισχύς του παρόντος κανονισμού αρχίζει από τη δημοσίευσή του στην εφημερίδα της Κυβερνήσεως. (Μετά τη σελ. 52,6792)  Σελ. 52,6793 Τεύχος 1424 Σελ. 55 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 3.Α.αα.51 52. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ-ΟΙΚΟΝΟΜΙΚΩΝΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 4367 της 8-21 Φεβρ. 2001 (ΦΕΚ Β΄174) Περικοπή ποσοστού από τους Κεντρικούς Αυτοτελείς Πόρους (Κ.Α.Π.) των Νομαρχιακών Αυτοδιοικήσεων. 1. Οι κατά το άρθρ. 2 Νόμ. 2672/1998 (ΦΕΚ 290 Α΄) Κεντρικοί Αυτοτελείς Πόροι (Κ.Α.Π.) των Νομαρχιακών Αυτοδιοικήσεων περικόπτονται από το έτος 2001 και εφεξής κατά ποσοστό 5,5%. Η περικοπή αυτή  για το έτος 2000 περιορίζεται σε 4,2%. 2. Από την περικοπή των Κ.Α.Π. κατά την προηγούμενη παράγραφο καλύπτονται οι παρακάτω κατηγορίες δαπανών πρωτοβάθμιας, δευτερο-βάθμιας και εκκλησιαστικής εκπαίδευσης, οι οποίες παύουν να βαρύνουν τον προϋπολογισμό των νομαρχιακών Αυτοδιοικήσεων και αντιμετω-πίζονται από τον προϋπολογισμό του ΥΠΕΠΘ: α) Αποζημιώσεις για απασχόληση κατά τις εξαιρέσιμες ημέρες. β) Αποζημιώσεις συμβουλίων, επιτροπών και ομάδων εργασίας συμπεριλαμβανομένων και αυτών που αφορούν τις γενικές  εξετάσεις. γ) Οδοιπορικά έξοδα και έξοδα μεταθέσεων και πρώτης εγκατάστασης. δ) Δαπάνες σχολικών δραστηριοτήτων και σχολικού αθλητισμού. ε) Δαπάνες σίτισης μαθητών – σπουδαστών των μέσων και ανώτερων εκκλησιαστικών σχολών. στ) Λειτουργικές δαπάνες σχολικών μονάδων εκκλησιαστικής εκπ/σης. 3(Παρατίθεται ως σχόλιο κάτω από την παρ. 3 άρθρ. 1 Π. Δ. 161/2000, ανωτ. αριθ. 49α.).